ประจำเดือนมาวันที่4-7ตุลาคม แล้ววันที่6ตุลาคมฝ่าไฟแดงแบบหลั่งใน แบบนี้มีโอกาสท้องไหมคะ ปกติรอบเดือนจะมาทุก25วันบางที20วันบางที27วัน เดือนแรกหยุดกินยาคุมรอบเดือนมาอยู่ที่20วัน เดือนต่อมาอยู่ที่25วัน และเดือนล่าสุดมาที่27วันค่ะ แบบนี้หลั่งในตอนเป็นประจำเดือนจะท้องไหมคะ
สวัสดีค่ะ หากหลังจากที่หยุดทานยาคุมกำเนิดไป 20 วัน ได้มีประจำเดือนมา ก็แสดงว่ารังไข่ได้เริ่มกลับมาทำงานเป็นปกติ โดยหากหลังจากนั้น มีระยะห่างระหว่างรอบประจำเดือนที่ 25 และ 27 วัน ก็ถือว่าปกติดีค่ะ และสามารถที่จะใช้ระยะปลอดภัย (แบบหลัง 7 วัน) ได้ดังนั้น หากประจำเดือนมาวันที่ 4-7 ต.ค. แล้วได้มีเพศสัมพันธ์ในวันที่ 6 เท่ากับมีเพศสัมพันธ์ในวันที่ 3 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ค่ะ